CELEX: 32001D0671
Language: bg
Date: 2001-08-21 00:00:00
Title: Решение на Комисията от 21 август 2001 година за приложение на Директива 89/106/ЕИО на Съвета относно класификацията на покриви и покривни покрития, които са изложени на външен огън (нотифицирано под номер C(2001) 2474)Текст от значение за ЕИП.

13/ 31
            
            
               BG
            
            
               Официален вестник на Европейския съюз
            
            
               144
            
         32001D0671
   
               L 235/20
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 21 август 2001 година
   за приложение на Директива 89/106/ЕИО на Съвета относно класификацията на покриви и покривни покрития, които са изложени на външен огън
   (нотифицирано под номер C(2001) 2474)
   (текст от значение за ЕИП)
   (2001/671/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), чието допълнение и изменение е извършено от Директива 93/68/ЕИО (2), и по-специално член 20, параграф 2, точка а) от нея,
   като има предвид,че:
   
               (1)
            
            
               Член 3, параграф 2 на Директива 89/106/ЕИО гласи, че с цел да се вземат предвид различните нива на предпазване, които съществуват на национално, регионално или местно ниво, всяко съществено иизискване може да доведе до създаването на класове с параметри, които отразяват степента на предпазване в тълкувателните документи. Тези документи са обнародвани в рамките на доклада на Комисията относно тълкувателните документи на Директива 89/106/ЕИО (3).
            
         
               (2)
            
            
               Точка 2.2 на тълкувателен документ № 2 изброява определен брой тясно свързани мерки, които целят спазването на същественото искане „безопасност в случай на пожар“ и способстват за определянето на стратегията за безопасност в случай на пожар, която може да се въведе по различни начини в държавите-членки.
            
         
               (3)
            
            
               Точка 4.2.1 на тълкувателен документ № 2 оправдава необходимостта от съществуването на различни нива на същественото искане в зависимост от типа, от използването и местоположението на постройките, от тяхната концепция и от наличието на спасителни средства.
            
         
               (4)
            
            
               Точка 4.3.1.2.2 на тълкувателен документ № 2 конкретизира изискванията, на които трябва да отговарят строителните материали за покриви, които са изложени на опасност от външен пожар.
            
         
               (5)
            
            
               Различните нива на тези изисквания, които съществуват в държавите-членки, могат да бъдат изразени под формата на система от класове, които не фигурират в тълкувателен документ № 2.
            
         
               (6)
            
            
               Член 6, параграф 3 на Директива 89/106/ЕИО предвижда държавите-членки да могат да определят нивата на параметрите, които трябва да се спазват на тяхна територия, единствено в рамките на приетите класификации на нивото на Общността и при условие че се използват всички класове, някои от тях или само един клас.
            
         
               (7)
            
            
               При отсъствие на единен метод на изпитание, които да е изцяло хармонизиран, е целесъобразно класификацията, която се използва в настоящото решение, да се изработи въз основа на три различни метода на изпитване, които отговарят на различни ситуации за риск от пожар. Смята се, че тук става дума за временно решение, докато не се получи пълно хармонизиране чрез изработване на изцяло хармонизиран метод на изпитание. След като този метод стане факт, настоящото решение може да бъде изменено, така че да може да вземе под внимание новия метод на изпитание и класификациите към него.
            
         
               (8)
            
            
               Предвидените в настоящото решение мерки са съобразени със становището на Постоянния комитет по строителството,
            
         ПРИЕ НАСТОЯЩОТО РЕШЕНИЕ:
   Член 1
   С настоящото решение се установява класификационна система в рамките на Общността по отношение на параметрите на покривите и покривните покрития, които са изложени на опасност от външен пожар, според предвиденото в Директива 89/106/ЕИО.
   Системата за класифициране е описана в приложението.
   Член 2
   Адресати на настоящата директива са държавите-членки.
   
      Съставено в Брюксел на 21 август 2001 година.
      
         
            За Комисията
         
         Erkki LIIKANEN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   
      (3)  ОВ C 62, 28.2.1994 г., стр. 1.
   ПРИЛОЖЕНИЕ
   ПРЕАМБЮЛ
   Прилагат се доклад CEN CR 1187:2001 и последвалите негови актуализации. Под последвалите негови актуализации се разбират по-специално новите изменения на доклада CEN, версия ENV или EN на този стандарт, която се основава на резултатите и споразуменията, постигнати на специалното събрание на CEN TC 127 от 16 май 2001 г.
   Класификацията, която е изложена в таблиците по-долу, се основава на стандарта, които се съдържа в доклада CEN CR 1187:2001. Този стандарт включва три различни метода на изпитание, които отговарят на различни сценарии за риск от пожар. Не съществува пряка взаимовръзка между тези методи на изпитание и следователно липсва общоприемлива йерархия за класификация между тях.
   При регулирането на параметрите на покривите и покривните покрития, които са изложени на опасност от външен пожар, държавите-членки могат да подберат комбинацията/ите за изпитание и класа, които са подходящи спрямо ефективния/те риск/ове от пожар в рамките на тяхната територия и да установят национална йерархия на класификация между различните изпитания и класове.
   Решение 2000/553/ЕО на Комисията (1) посочва списъка от изделия и материали за покривни покрития, за които се приема, че отговарят на всички изисквания относно техническите характеристики за „издръжливост на външен пожар“, без да е необходимо да се прибягва до изпитания, при условие че са спазени националните разпоредби относно концепцията и изпълнението на постройките. Приема се, че тези изделия и тези материали принадлежат към класове BROOF в посочената по-долу таблица, без да е необходимо да се извършват изпитания за тях.
   СИМВОЛИ
   Класификациите според трите метода на изпитание се определят, както следва:
   
               —
            
            
               CR 1187:2001 изпитание 1: XROOF (t1), където t1 = само факла,
            
         
               —
            
            
               CR 1187:2001 изпитание 2: XROOF (t2), където t2 = факла + вятър,
            
         
               —
            
            
               CR 1187:2001 изпитание 3: XROOF (t3), където t3 = факла + вятър + излъчване.
            
         ТЕ: критичен времеви праг на разпространение на пожар, възникнал отвън
   ТР: критичен времеви праг на проникване на огъня
   Таблица
   КЛАСОВЕ НА УСТОЙЧИВОСТ НА ОГЪН (ВЪНШЕН ПОЖАР) НА ПОКРИВИ И ПОКРИВНИ ПОКРИТИЯ (2)
   
   
               Метод на изпитание
            
            
               Клас
            
            
               Критерии за класификация
            
         
               CR1187:2001 изпитание 1
            
            
               B ROOF (t1)
            
            
               Трябва да бъдат изпълнени всички условия:
               
                           —
                        
                        
                           външно и вътрешно разпространение на огъня в посока нагоре < 0,700 m,
                        
                     
                           —
                        
                        
                           външно и вътрешно разпространение на огъня в посока надолу < 0,600 m,
                        
                     
                           —
                        
                        
                           максимална изгорена дължина, външна и вътрешна < 0,800 m,
                        
                     
                           —
                        
                        
                           никакъв запален материал (капчици или отломки) не трябва да падат от изложената на огън страна,
                        
                     
                           —
                        
                        
                           никаква запалена/нажежена частица не трябва да прониква през структурата на покривната конструкция,
                        
                     
                           —
                        
                        
                           никакъв изолиран пробив > 2,5 × 10–5 m2,
                        
                     
                           —
                        
                        
                           общо за всички пробиви < 4,5 × 10–3 m2,
                        
                     
                           —
                        
                        
                           страничното разпространение на огъня не достига до краищата на зоната на измерване,
                        
                     
                           —
                        
                        
                           отсъствие на вътрешно горене без пламък,
                        
                     
                           —
                        
                        
                           максимален радиус на разпространение на огъня върху „хоризонтални“ покриви, външен и вътрешен < 0,200 m
                        
                     
         
               F ROOF (t1)
            
            
               Няма определени параметри
            
         
               CR1187:2001 изпитание 2
            
            
               B ROOF (t2)
            
            
               За двете серии изпитания при скорост на вятъра от 2 m/s и 4 m/s:
               
                           —
                        
                        
                           средна повредена дължина на покрива и покривната конструкция ≤ 0,550 m,
                        
                     
                           —
                        
                        
                           максимална повредена дължина на покрива и покривната конструкция ≤ 0,800 m
                        
                     
         
               F ROOF (t2)
            
            
               Няма определени параметри
            
         
               CR1187:2001 rзпитание 3
            
            
               B ROOF (t3)
            
            
               TE ≥ 30 min и TP ≥ 30 min
            
         
               C ROOF (t3)
            
            
               TE ≥ 10 min и TP ≥ 15 min
            
         
               D ROOF (t3)
            
            
               TP > 5 min
            
         
               F ROOF (t3)
            
            
               Няма определени параметри
            
         
      (1)  ОВ L 235, 19.9.2000 г., стр. 19.
   
      (2)  Броят на класовете е в процес на разглеждане и ще бъде допълнен и изменен, щом се събере необходимата информация.